**Шалдибаева Айзада Абдумуталибовна,**

 Шымкент қаласы, Ордабасы ауданы,

Шұбарсу ауылы,

«Достық» бастауыш мектебі

**Қош келдің, Жаңа жыл!**

**Мақсаты:** Оқушыларға Жаңа жылдың ерекшелігі туралы айту, қарым-қатынас мәдениетіне тәрбиелеу.

**Жүргізуші:** Құтты болсын жаңа жыл, барша халық,
 Қуанышқа, шаттыққа тамсанайық.
 Бірімізге шынайы тілек тілеп,
 Бар әлемге бақытпен жар салайық!
**Жүргізуші:** Балалар, сендерге ертегілер ұнай ма?

**Балалар:** Иә.

**Жүргізуші:** Бүгінгі мерекеде біз «Ертегілер еліне» саяхатқа шығамыз. Біздің мерекеге кім жетпей

 тұр, балалар?

**Балалар:** Аяз ата, Ақшақар.

**Жүргізуші:** Олай болса, оларды ортамызға шақырайық!

**Балалар:** Аяз ата! Аяз ата! Аяз ата!

(Тауық кіріп келеді)

**Тауық:** Ку-ка-ре-ку-ку!!! Жоқ, Аяз ата келмейді, келмейді. Жылдың біткенін қаламаймын. Тағы да ел төрінде жүргім келеді.

(Сайқымазақ келеді)

**Сайқымазақ:** Армысыздар, халайық! Жаңа жыл құтты болсын! Мына Тауық не дейді? Кетпеймін дейді ме? Балалардың мерекесін бұзбай, жөніңе тұр. Олар Аяз ата мен Ақшақарды қарсы алуы керек.

( Ата мен әже шыршаны айналып, бауырсақты іздеп кіріп келеді).

**Жүргізуші:** Балалар, ата мен әжеден сұрап көрейікші. Не іздеп жүр екен?

**Сайқымазақ:** Сәлеметсіздер ме? Біздің мерекеге қош келдіңіздер! Қарасақ, біреуді іздеп

 жүргендейсіздер.

**Ата:** Сәлеметсіңдер ме? Біз Бауырсақты іздеп жүрміз.

**Әже:** Көргендерің бар ма, балалар?

**Жүргізуші:** Балалар,Аяз ата мен Ақшақар ауламызға келіп қалыпты. Оларды қарсы алайық!

**Балалар:** Аяз ата! Аяз ата! Аяз ата!

**Аяз ата:** Амансыңдар ма, балалар!

               Амансыңдар ма, қонақтар!

              Жаңа жыл құтты болсын!

              Бақыт пен шаттық әкелсін!

**Ақша қар:** Мерекелеріңіз берекелі болсын!

**Әже:** Жолда Бауырсақты көрмедеңіздер ме?

**Аяз ата мен Ақшақар:** Жоқ, көрмедік.

**Жүргізуші:** Уйымдамаңыздар. Біздің балалар көмекке дайын. Солай ма, балалар? Көңілімізді

 көтерейік.

2 «А» сынып оқушыларының өнерін тамашалайық.

(Аю Бауырсақты қуып кіріп келеді)

**Аю:** Мен Бауырсақты тауып алдым. Өзі қарным қатты ашып тұр еді-і-і-і.

**Ақшақар:** Бауырсақты құтқарып аламыз ба? Қане, бар өнерімізді көрсетейік.

 2 «Ә» және 2 «Б» сынып оқушыларының өнерін тамашалайық.

**Қоян:** Ой, ой, ой. Мұнда не болып жатыр? (Бауырсақ алдынан домалайды)

 Бауырсақ, Бауырсақ, мен сені жеймін.

**Бауырсақ:** Балалар, мені құтқарыңдар. Кімде қандай өнер бар?

**Жүргізуші:** Дөңгеленіп тұрайық,
 Ойын сауық құрайық.
 Ән шашуы шашылсын,
 Жаңа жылға ылайық, - дей, кезекті 2 «И» және «К» сынып оқушыларына береміз.

(Иттің дыбысы шығады)

**Сайқымазақ:**  Балалар, Жаңа Ит жылы келе жатыр. Оны қарсы алайық.

**Аяз ата:** Уа, халайық, ескі жылды аттандырып,

 Енді, міне, жаңа жылды қарсы аламыз.

**Ит:** Жаңа жыл – жаңа қадам, жаңа бақыт,
 Болашақ сыйлайтындай жаңа уақыт.
 Жаңа жылда жаңа бақыт, тыныштық,
 Жаса, жаса достық, бірлік, туыстық.

**Ойын:** «Кім жылдам?»(Аю мен Ит жүргізеді. Жіптегі алманы кім жылдам жесе, сол жеңімпаз

 атанады)

**Түлкі:** Бауырсақ, Бауырсақ, мен сені жеймін.

**Тауық**: Балалар, Бауырсақтың әнін бәріміз бірге айтайық. Қу түлкіден құтқарайық.

**Бәрі:** Мен атамнан қаштым

 Мен әжемнен қаштым

 Мен аюдан қаштым

 Мен қояннан қаштым

 Енді түлкі сенен де қашып кетемін...

**Түлкі:** Жоқ, жоқ, мені алдай алмайсыңдар.Қазір, жеп қояйын.

**Жүргізуші:** Біздің балалардың өнерін тамашалап көр. Одан кейін ойланарсын.

 Ортада 2 «Л» сынып оқушылары.

**Жүргізуші:** Ал, балалар, Жаңа жылды қарсы алып,

 Қуанышпен шаттыққа кенелейік

 Жадырап, ән шырқап тербелейік.

**Би:** «Новый год»

**Түлкі:** Жарайды. Мені өнерлеріңмен тәнті еттіңдер.

**Ақшақар:** Мені Бауырсақтарыңыз, алыңыздар!

**Тауық:** Бар бол, Жаңа жыл!
**Қоян:** Қадамың құтты болсын, Жаңа жыл!
**Аю:** Бейбітшілік жылы бол, Жаңа жыл!
**Түлкі:** Құт - береке жылы бол, Жаңа жыл!
**Ит:** Ырысты жыл бол, Жаңа жыл!

**Сайқымазақ:** Қуанышқа толы жыл бол, Жаңа жыл!
**Аяз ата:** Жана жыл құтты болсын! Қош, сау болыңыздар!